**VODNIK ZA STARŠE OTROK S TEŽAVAMI**

**PRI BRANJU IN PISANJU**

***Kako pomagati svojemu otroku, da bo odpravil težave pri branju in pisanju?***

 

|  |  |
| --- | --- |
| **Kako se kažejo težave pri branju?**  | **Kako se kažejo težave pri pisanju? https://encrypted-tbn0.gstatic.com/images?q=tbn:ANd9GcSXVqdtROxzpOIR7oMMTxMnGFHSqPbMMu7amnBU00R2j0yh-gBk** |
| * *Težave pri prepoznavanju glasov v besedah,*
* *težave s pravilnim zaporedjem glasov in črk v besedah,*
* *težave pri prepoznavanju in ustvarjanju rim,*
* *obračanje, izpuščanje, dodajanje črk,*
* *težave pri izgovarjanju večzložnih besed,*
* *slabše prepoznavanje besed – še zlasti neznanih besed,*
* *branje je običajno počasno, zatikajoče in neritmično,*
* *odpor do branja.*
 | * *Težave pri pomnjenju pravopisnih pravil,*
* *pri črkovanju delajo fonološke napake, npr. »k« namesto »g«,*
* *napačno zaporedje črk,*
* *nedosledna raba velikih in malih črk,*
* *nedosledna raba nekaterih črk s podobnimi glasovi, kot npr. »s« in »z«,*
* *težave s končnicami, npr. »u« namesto »l«,*
* *težave pri besedah z dvojnimi soglasniki, kot npr. »oddaljen«, »priimek«,*
* *odpor do obsežnejšega pisanja, kar ima za posledico pisni izdelek, ki ni v sorazmerju z otrokovo sposobnostjo ustnega izražanja in dejanskega razumevanja teme,*
* *včasih nenavadna drža pisala ali nenavadna drža pri sedenju.*
 |

|  |
| --- |
| **STRATEGIJE ZA IZBOLJŠANJE UČINKOVITOSTI BRANJA https://encrypted-tbn3.gstatic.com/images?q=tbn:ANd9GcRYdRUwEpy5TFDnUg2EHMF2mtcs6st_-YkdEmfJfe5vxfYXevsXyA*** ***Vi berite otroku, otrok naj vas posluša,***
* ***fazno branje (en odstavek berete vi, en odstavek bere otrok),***
* ***branje v uho (otroku berete na uho, on pa sledi s prstom besedilu),***
* ***branje v paru (berite skupaj z otrokom),***
* ***večkratno branje istega besedila (npr. pri iskanju odgovorov),***
* ***branje z obrnjeno knjigo,***
* ***pri branju si naj otrok pomaga s prstom, ravnilcem, kartončkom,***
* ***branje s posebno nalogo (npr. poišči vse besede, ki se začnejo s črko b),***
* ***branje navodil za aktivnost,***
* ***tiho branje, glasno branje,***
* ***ko otrok glasno bere, mu napačno prebrano besedo pokažite s prstom, otrok jo naj prebere še enkrat,***
* ***branje z dovoljenimi napakami (z otrokom se dogovorite, koliko napak je »dopustnih« ter jih štejte s prsti, skritimi pod mizo),***
* ***beležite število napak, narišite graf, da bo otrok opazil napredek.***

***Otrok naj branje vadi vsak dan, vsaj 10 minut. En dan v tednu naj bo prost. Ta dan se otrok ne uči, ne vadi in ne dela domačih nalog.*** |

|  |
| --- |
| **STRATEGIJE ZA IZBOLJŠANJE UČINKOVITOSTI BRALNEGA RAZUMEVANJA*****Bralno razumevanje izboljšujemo s pomočjo vprašanj. Pri tem uporabljamo šest osnovnih vprašalnic KDO, KAJ, KJE, KAM, KDAJ in ZAKAJ – ki jih prilagodimo vsakemu besedilu. Primeri vprašanj oblikovanih s »K« vprašalnicami:*** * ***KDO - Kdo je glavna literarna oseba? Kdo je stranski lik?***
* ***KAJ - Kaj se je dogajalo? Kaj se je zgodilo tukaj? Kaj je rekel? Kaj je storila?***
* ***KJE – Kje se je to zgodilo? Kje so to našli?***
* ***KAM – Kam so šli?***
* ***KDAJ – Kdaj je prišla tja? Kdaj namerava oditi?***

***Zadnje vprašanje ZAKAJ pa je posredno vprašanje. Otrok mora odgovor oblikovati na osnovi sklepanja, kaj se je dogajalo v zgodbi. Npr. 'Zakaj je to rekla?' 'Zakaj je to storila?' Tudi tu naj si otroci pomagajo z besedilom.*** ***Bralno razumevanje pa izboljšujemo tudi s postavljanjem vprašanj KAKO. Postavljanje vprašanj kot npr. 'Kako se je ona počutila ob tem, ko se je to zgodilo?' nadgradimo z vprašanjem »zakaj« – 'Zakaj misliš, da se je ona tako počutila?*** |

|  |
| --- |
| **STRATEGIJE ZA IZBOLJŠANJE PISANJA**https://encrypted-tbn2.gstatic.com/images?q=tbn:ANd9GcQ2eUJ2q9wTMOOC6V8-P3-aOzUXv20M2e-A6vD1bDlBWxjtEhIBjA* ***Vaje za razvoj motorike roke (gnetenje, nizanje, razvrščanje, rezanje, barvanje, risanje črt, potez, …),***
* ***oblikovanje črk iz različnih materialov ali na različne načine (iz plastelina, vrvice, lepenke, s telesom …),***
* ***slepo pisanje črk (po zraku, v pesek, po mizi, na hrbet drugemu, …),***
* ***pisanje nareka s kockami ali črticami (pri pisanju besed namesto črk položi kocko ali pa nariše črtico za vsako posamezno črko),***
* ***križanke,***
* ***utrjevanje pravilnega zapisovanja (pravopisne vaje),***
* ***nastavljanje kock s črkami,***
* ***pisanje krajših besedil po nareku,***
* ***pisanje z dovoljenimi napakami (z otrokom se dogovorite, koliko napak je »dopustnih«),***
* ***dopolnjevanje manjkajočih črk v besedah oz. besed v povedih,***
* ***iskanje in popravljanje napak v besedilih,***
* ***narek s številom napak na koncu vrstice (naredite toliko pikic na koncu vrstice, kolikor je napak – otrok naj jih poišče in popravi),***
* ***vaje prepisovanja s ciljem urjenja čim hitrejšega pisanja,***
* ***prepis iz tiskanih v pisane črke,***
* ***vaje sestavljanja povedi,***
* ***pisanje zgodb na osnovi zaporednih slik ali ene same slike,***
* ***pisanje na računalnik.***
 |

|  |
| --- |
| **Splošne didaktične usmeritve za starše pri branju in pisanju pri otrocih:*** ***otrok naj sodeluje pri postavljanju cilja, ta naj bo jasen, realen;***
* ***barvno poudarjanje, označevanje, raba prstov, trakov, ravnila …;***
* ***prevzem odgovornosti (se trudi za uspeh);***
* ***dajanje znamenj, da smo prisotni, da poslušamo, da odobravamo;***
* ***spodbujanje.***

***https://encrypted-tbn0.gstatic.com/images?q=tbn:ANd9GcR9fhV0HwpHy9cqz43DuQKsxKpDUgMC7ViKcZd7nhEa3KG2FbBsQg*** |
| **Bralne dejavnosti za razvijanje bralne motivacije*** ***Branje slikopisov, stripov (otrok bere slikice, vi besede, nato otrok vse),***
* ***branje kuhinjskih receptov, branje različnih navodil …,***
* ***otrok naj zapiše po vašem narekovanju nakupovalni listek,***
* ***branje knjig, ki so vezane na otrokov interes (živali, vesolje …),***
* ***iz kartona oblikujte nabiralnik za različna sporočila ter si v družini dopisujte,***
* ***med vikendi organizirajte bralnih 5 minut na dan, ko vsak član družine nekaj prebere,***
* ***otroka zadolžite, da vsak dan prebere TV spored, vremensko napoved …***
* ***zvečer berite z otrokom in se crkljajte,***
* ***spodbujajte otroka, da bere mlajšemu bratu ali sestri,***
* ***besede predmetov v sobi zapišite na samolepilne listke, otrok jih naj prilepi na prave predmete*.**
 |

|  |
| --- |
| **Metoda Test petih prstov** **za ugotavljanje jezikovne ustreznosti in primernosti besedila pri šolarjih:** **https://encrypted-tbn2.gstatic.com/images?q=tbn:ANd9GcTw_hShz5o-SXHEoclcQ9zJ7qz3G95psFjxCYqxEaSrCVVXEgBPGQ*** ***Izberi knjigo, ki ti je všeč.***
* ***Odpri jo na sredini.***
* ***Poskusi najti stran brez ilustracij oziroma slik.***
* ***Prični brati na vrhu. Nadaljuj z branjem dokler ne prideš do besede, ki je ne poznaš.***
* ***Postavi svoj mezinec na to neznano besedo.***
* ***Nadaljuj z branjem. Postavi prst na vsako besedo, ki je ne poznaš***.
* ***Če ti zmanjka prstov, še preden prideš do konca strani, je knjiga verjetno pretežka za samostojno branje.***
 |

**Odgovorni smo za tisto, kar naredimo,**

**pa tudi za tisto, česar ne.**

 ***Voltaire***

|  |
| --- |
| **Priporočila glede izbire bralnega gradiva – za 1. triletje** Knister: Zbirki *Mala Čarovnica Lil*i in *Lili*. Ljubljana: Mladinska knjiga.Muck, Desa: Zbirka *Anica*. Ljubljana: Mladinska knjiga.Nöstlinger, Christine: Zbirka *Franceve zgodbe*. Celovec: Mohorjeva.Nöstlinger, Christine: Zbirka *Mini*. Ljubljana: Slovenska knjiga in Piano.Osborne, P. M.: Zbirka *Čarobna hišica na drevesu*. Ljubljana: Grlica.Simon, Francesca: Zbirka *Grozni Gašper.* Tržič: Učila International.Suhodolčan, Primož: Zbirka *Pozor pravljice*. Ljubljana: Karantanija.Vidmar, Janja: Zbirka *Navihanček Matic*. Ljubljana: Karantanija.Vidmar, Janja: *Bučko Superga*. Ljubljana: Karantanija.Zbirka *Berem sam* (različni avtorji, različni naslovi). Ljubljana: Kres.Zbirka *Levčki* (različni avtorji, različni naslovi). Ljubljana: Grlica.Zbirka *Pirati* (različni avtorji, različni naslovi). Ljubljana: GrlicaZbirka *Zakladnica* (različni avtorji, različni naslovi, štiri težavnostne stopnje). Ljubljana: Educy.**Literatura za otroke z motnjo branja:**Pogoršek, Mojiceja: *Medo reši vsako zmedo*. Kranj: Damodar.Pogoršek, Mojiceja: *O polžu, ki je kupoval novo hiško*. Kranj: Damodar.Pogoršek, Mojiceja: *Črviva zgodba*. Kranj: Damodar.Nöstlinger, Christine: *Mini gre na morje*. Ljubljana: Piano.Ljudska pripovedka: *O petelinčku*. Ljubljana: Piano.Ezop: *O petelinčku*. Ljubljana: Piano.Caf, Bojana: *Škrat Črkovil*. Ljubljana: Svetovalni center.Kenda Hussu, Damjana: *Čudežno zdravilo za Zalo*. Ljubljana: Forma 7.Korez Karmen: *Čisto poseben levček Leon*. Ljubljana: Bravo. |

**Literatura:**

* Kesič Dimic, K. (2000, 2010). Priporčnik o branju. Ljubljana: Alba.
* Košak Babuder, M. (2011). Bralne prilagoditve ter izboljševanje branja po vedenjsko-kognitivni metodi. V M. Košak Babuder, M. Velikonja (ur), *Učenci z učnimi težavami: pomoč in podpora* (str. 15–123). Ljubljana: Pedagoška fakulteta.
* Kropp, P. (2000). *Vzgajanje bralca: naj vaš otrok postane bralec za vse življenje*. Tržič: Učila.
* Reid, G., Kavkler, M., Viola, S., Košak Babuder, M., Magajna, L. (2007). *Učenci s specifičnimi učnimi težavami: skriti primanjkljaji – skriti zakladi*. Ljubljana: Društvo Bravo.
* Žerdin, T. (2003). *Motnje v razvoju jezika, branja in pisanja*. Ljubljana: Svetovalni center za otroke, mladostnike in starše: Društvo Bravo

 Pripravila: Renata Štritof